

OTSUS

|  |  |
| --- | --- |
| Kiiu | 25. juuli 2025 nr 11-4/2394-2 |

**Avaliku ürituse korraldamise luba**

Veiko Esken on 23.07.2025 esitanud Kuusalu Vallavalitsusele avaliku ürituse korraldamise loa taotluse (reg 23.07.2025 nr 11-4/2394), mille kohaselt soovib teate esitaja korraldada Kuusalu vallas, Leesi külas, Leesi poe hoovis ürituse „Hiiu kandle duo PUULUUP Leesi Poe tagahoovis“.

Eeldatav osalejate arv üritusel on märgitud 250. Parkimine on korraldatud Leesi poe parklas ja vajadusel Suigu-Juhani talu hoovil (kokkulepe maaomanikuga olemas).

Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“ § 2 lõike 3 punkti 1 kohaselt on tegemist kõrgendatud turvariskiga üritusega, kuna üritusel toimub alkohoolsete jookide müük ja/või pakkumine. Ürituse loa on kooskõlastanud Politsei- ja Piirivalveamet (reg 25.07.2025 nr 11-4/2394-1).

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määrusest nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „Hiiu kandle duo PUULUUP Leesi Poe tagahoovis“;

1.2 üritusel turvalisuse, liikluskorralduse ja avaliku korra eest vastutab:

Ants Viirmaa, ants@viirmaa.ee; 5 015 958);

1.3 ürituse läbiviimise koht: Poe, Leesi küla, Kuusalu vald, Harjumaa 74704;

1.4 ürituse alguse ja lõpu kuupäevad ja kellaajad:

31.07.2024 kell 20:00-23:00

1.5 ürituse korraldaja on kohustatud:

1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.5.2 tagama ürituse toimumise järgselt heakorra tasemel, mis oli enne ürituse toimumist;

1.5.3 järgima tervisekaitse nõudeid;

1.5.4 tagama üritusel meditsiinilise esmaabi kättesaadavuse;

1.5.5 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.5.6 tagama üritusel avaliku korra ja heakorra eeskirja nõuete täitmise;

1.5.7 tagama, et alaealised ei tarvita üritusel alkohoolseid jooke;

1.5.8 tagama alkoholiseaduse § 45 täitmise;

1.5.9 kontrollima enne ürituse algust kõikide tuleohutusnõuete täitmist;

1.5.10 läbi viima enne ürituse toimumist tuleohutusalase juhendamise ürituse korraldamisega seotud isikutele;

1.5.11 tagama, et tulekustutid oleksid nähtavad või leitavad märgistuse järgi ning nende kasutamine ei tohi olla takistatud;

1.5.12 tagama, et maapinnale paigaldatavad ajutised elektrikaablid kaitstakse mehhaaniliste vigastuste eest;

1.5.13 tagama, et müügipunktid, kus toimub toidu valmistamine rasvainega on varustatud tulekustutusvaibaga;

1.5.14 tagama, et müügikohad, kus kasutatakse tulekoldeid on paigaldatud vähemalt üks 6 kg tulekustutusaine massiga tulekustuti;

1.5.15 tagama, et esinejate lava oleks varustatud vähemalt ühe 6 kg tulekustutusaine massiga tulekustutiga;

1.5.16 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Triinu Rebane |  |
| kommunikatsioonispetsialist kultuuri- ja sporditöö spetsialisti ülesannetes |  |

triinu.rebane@kuusalu.ee

6008511